Брежнев. Бүтээлч нь А.Цэрэнхүү. бүтээсэн он нь 1982 он, хэмжээ нь өндөр-127 см, өргөн-68 см. Материал нь даавуу, өнгийн торго, зэс утас. 1981 онд Зөвлөлтийн удирдагч Леонид Ильич Брежнев БНМАУ-ын “Хөдөлмөрийн баатар” цолоор шагнагдахад түүнд зориулан уг бүтээлийг уран хатгамалч А.Цэрэнхүү 1982 онд тус торго, даавуу, зэс утсаар бүтээжээ. Уг хатгамалд ЗСБНХУ-ын Төв хорооны Ерөнхий нарийн бичгийн дарга Леонид Ильич Брежневийг нүдний шилээ гартаа бариад ширээ түшин зогсож байгаагаар дүрсэлсэн бөгөөд амьд мэт тод томруун, уран нарийн оёж, уран зураг шиг дүрслэлийн ялгарлыг нарийн гарган хийсэн нь энэхүү бүтээлийг монголын орчин үеийн уран хатгамлын урлагт тодоор дуурсагдах гайхамшигт нэгэн бүтээл болгосон юм. Энэ хатгамал нь алтан боронзон хүрээтэй. Хатгамлыг тойруулан өнцөг булангийн хээ угалзаар чимэглэсэн. Мөн Брежневийн энгэрт түүний шагнуулж байсан медалиудыг дүрсэлсэн бөгөөд тэмдгүүдийн голд 1974 онд МАХН-ын 50 жилийн ойгоор БНМАУ-д айлчлахад нь олгосон “БНМАУ-ын хүндэт иргэн” цол тэмдгийг дүрсэлжээ.Брежнев нь 1966 онд анх удаа, 1974 онд БНМАУ-ыг тунхагласны 50 жилийн ойгоор БНМАУ-д хоёр дахь удаагаа айлчилсан бөгөөд энэ айлчлалаараа Улаанбаатар хотод гэрлэх ёслолын ордон, залуу техникчдийн ордон, 3, 4-р хорооллыг бэлэглэж байсан билээ.